**Informácie certifikačného orgánu do Výročnej správy o vykonávaní Operačného programu Efektívna verejná správa za rok 2016**

**Stav čerpania**

*Čerpanie na národnej úrovni*

Celková suma schválených súhrnných žiadostí o platbu (SŽP) k 31.12.2016 za OP Efektívna verejná správa predstavovala sumu 1 168 352,70 EUR, z toho za zdroj EÚ 969 680,02 EUR a za spolufinancovanie zo ŠR 198 672,68 EUR.

K 31.12.2016 dosiahlo čerpanie prostriedkov EÚ v rámci OP Efektívna verejná správa výšku 969 680,02 EUR, čo predstavuje podiel čerpania prostriedkov EÚ 0,35 % na celkovej alokácii (278 449 284,00 EUR).

*Čerpanie voči EK*

Certifikačný orgán deklaroval na EK k 31.12.2016 výdavky za OP Efektívna verejná správa v celkovej sume 969 679,96 EUR za zdroj EÚ, z toho v sume 0,00 EUR v záverečných priebežných žiadostiach o platbu na EK za 2. účtovný rok a v sume 969 679,96 EUR v rámci priebežnej žiadosti o platbu na EK za 3. účtovný rok. Deklarovaná suma predstavuje 0,35 %-ný podiel čerpania na celkovej alokácii programu.

*Prijaté platby z EK*

V roku 2016 boli na účet CO pre OP Efektívna verejná správa prijaté platby z EK v celkovej sume 8 724 981,74 EUR za zdroj EÚ, z toho:

• suma 2 617 423,26 EUR predstavuje 3. tranžu počiatočnej zálohovej platby (1 % z alokácie operačného programu bez výkonnostnej rezervy);

• suma 5 234 846,52 EUR predstavuje ročnú zálohovú platbu za rok 2016 (2 % z alokácie operačného programu bez výkonnostnej rezervy). Vzhľadom na nedeklarovanie výdavkov na EK za 2. účtovný rok je potrebné v roku 2017 vrátiť v. u. ročnú zálohovú platbu Európskej komisii;

• suma 872 711,96 EUR predstavuje 90 %-nú úhradu priebežnej žiadosti o platbu na EK predloženej na EK v rámci 3. účtovného roka.

Kumulatívne boli pre toto programové obdobie v rámci OP Efektívna verejná správa prijaté platby z EK v celkovej sume 13 959 828,26 EUR za zdroj EÚ.

**Úroky**

V roku 2016 boli na účte certifikačného orgánu pre OP Efektívna verejná správa vygenerované úroky vo výške 704,82 EUR. Kumulatívne k 31.12.2016 predstavovala suma generovaných úrokov pre toto programové obdobie výšku 1 150,93 EUR a bola použitá na financovanie OP.

**Certifikácia výdavkov a systémov riadenia a kontroly**

V sledovanom období nebolo vykonané certifikačné overovanie výdavkov.

**Nezrovnalosti a finančné opravy**

V sledovanom období od 1.1.2016 do 31.12.2016 neboli certifikačným orgánom odpočítané žiadne nezrovnalosti.